Sekolah Menengah Kebangsaan Jitra

Sekolah Menengah Kebangsaan Jitra, (Jawi: سکوله کبڠساءن جترا) lebih dikenali sebagai SMK Jitra ataupun nama penanya "Mentra", yang terletak di tengah-tengah pekan Jitra merupakan sebuah Sekolah Kluster Kecemerlangan Kedah berhampiran kompleks membeli-belah PJ 2. Bersebelahan dengan sekolah, terdapat Klinik Kesihatan Wanita dan Kanak-kanak Jitra.

Pada 2009, Sekolah Menengah Kebangsaan Jitra memiliki 703 orang pelajar lelaki dan 1175 orang pelajar perempuan, menjadikan jumlah keseluruhan murid seramai 1878 orang. Ia mempunyai seramai 127 orang guru.

Sejarah sekolah 
Sekolah ini dirasmikan pada 29 November 1964 oleh DYMM Tunku Bendahara Kedah, Tunku Abdul Malik Ibni Almarhum Sultan Badlishah. Sekolah ini ditukar nama menjadi Sekolah Menegah Jitra (SMJ) pada tahun 1966 dengan sistem pendidikan baru, aliran Melayu dan Inggeris. Pada tahun 1997, sekolah ini mendapat nama rasmi Sekolah Menengah Kebangsaan Jitra (SMK Jitra).

Lokasi SMK Jitra amat strategik. Sekolah ini terletak di laluan utama Pekan Jitra dan berhampiran pusat pengajian tinggi seperti IPDA, IAB, POLIMAS, ILP, Kolej Komuniti dan Universiti Utara Malaysia.

Pada tahun 2012, SMK Jitra telah melakar sejarah dengan lahirnya 45 pelajar yang mendapat straight A Dalam Sijil Pelajaran Malaysia (SPM) 2012 termasuk 4 orang pelajar yang mendapat straight A+. Pencapaian tersebut meletakkan SMJ di kedudukan kedua di seluruh negeri Kedah. Pelajar yang berasal dari SK Jitra 1, 2 dan 3 serta SK Ahmad Tajuddin diberi keutamaan untuk melanjutkan pelajaran ke SMK Jitra yang merupakan Sekolah Kluster Kecemerlangan yang berada di tangga ketiga antara sekolah elit di Malaysia. Susunannya adalah seperti berikut:

Sekolah Biasa-Sekolah Premier-Sekolah Kluster Kecemerlangan-Sekolah Berprestasi Tinggi. Pelajar Cina rata-ratanya berasal dari SJK( C ) Chung Hwa manakala pelajar India kebanyakan berasal dari SJK( T ) Darulaman dan SJK( T ) Paya Kemunting. Namun demikian, kebanyakan pelajar Melayu berasal dari Sekolah Kebangsaan Kerajaan. Ramai pelajar Cina yang belajar di sini mampu mencapai keputusan yang amat cemerlang dan menggerunkan. Kaum Cina, India dan Melayu dapat hidup bersatu padu walaupun berbeza bangsa. Terdapat segelintir pelajar yang tidak mempunyai pendedahan terhadap hal-hal menghormati kaum lain sering menimbulkan masalah kaum. Masalah disiplin yang serius di sini amat kurang sehingga hampir tiada kes pergaduhan yang direkod oleh pihak sekolah. Kelas yang dianggap teratas di SMJ ialah Kelas Bijak dan Pintar Bagi menengah rendah.

Mulai tahun 2016, kelas Sastera Tingkatan 4, iaitu 4 Topaz, tidak lagi diwajibkan mengambil mata pelajaran Matematik Tambahan dan diteruskan oleh pelajar pada tahun seterusnya.

Visi Sekolah 
SMK Jitra mencapai tahap cemerlang di peringkat antarabangsa di 2015.

Misi Sekolah 
Mewujudkan pendidikan cemerlang bertaraf dunia bagi melahirkan generasi perkasa melalui budaya kerja yang berkualiti dan berteraskan Falsafah Pendidikan Kebangsaaan.

Senarai pengetua 
 En Ahmad b Merican
 En Chong Eng Kang
 En Mohammad Arif b Rahmat
 En Abd Razak b Abu
 En Mohammad Hanafiah b Ishak  
 Tuan Hj Ramli b Md Noh
 Tuan Hj Radzi b Hj Hamid
 Tuan Hj Md Desa b Osman
 Dato' Abd Rahman b Yop
 Tuan Hj Shahidan b Abd Rahman
 Encik Yahya b Tahrin
 Encik Abdullah B Mad Yunus
 Encik Rooslee b Ismail
 Tuan Hj Abu Seman b Sareh Md Isa
 Puan Hajah Latipah bt Kassim
 Encik Ahmad Rushdan b Abdul Aziz
 Encik Osman b Noor
 Encik Suhaimi b Haris
 Puan Hj Zaiton bt Hashim

Cogan kata sekolah 
" Ilmu Panduan Hidup "

Lagu 
"Ilmu Panduan Hidup"

Bangunlah para warga
Berazam ingin maju
Pastikanlah berilmu
Kerana masa muka
Cekallah berkembara
Bertekad jaya pasti
Untuk nusa dan bangsa
Bukti cinta abadi
Duhai warga belia
Bersamalah berbakti
Bina tradisi murni
SMJ takhta jaya
Berilmu dan berjasa
Berdisiplin bersatu
Tegakkan cita-cita
Ilmu panduan hidup

Pencapaian 
SMK Jitra juga telah mendapat pelbagai anugerah dan gelaran sehingga ke peringkat kebangsaan dan telah menjadikan SMK Jitra sebagai salah sebuah sekolah elit di Kedah. Antara gelaran dan anugerah yang dimenangi SMK Jitra ialah Sekolah Bestari, Sekolah Premier, Anugerah Kualiti Menteri Pendidikan, Calon Sekolah Kluster, Naib Johan Sekolah Harapan Negara dan banyak lagi. SMK Jitra merupakan satu-satunya sekolah menengah di Jitra yang disegani oleh seluruh Jitra.
 Sekolah Premier Daerah
 Sekolah Bestari
 Sekolah Harapan Negara
 Sekolah Lima Bintang
 Asrama Lima Bintang
 Projek Rintis Sekolah Selamat
 Naib Johan Pertandingan 3K Peringkat Kebangsaan 2003
 Pusat Sumber Cemerlang Peringkat Negeri 2004
 Naib Johan Sekolah Selamat Peringkat Kebangsaan 2004
 Johan Anugerah Kualiti Menteri Pelajaran Kategori Sekolah Bandar 2005
 Johan Perdana Sekolah lima Bintang Versi 2 Negeri Kedah 2006
 Sekolah Cemerlang Kokurikulum 2005/2006 Peringkat Kebangsaan
 Sekolah Cemerlang Peringkat Kebangsaan 2007
 Sekolah Kluster Kecemerlangan Fasa 3 2009

Alamat
Sekolah Menengah Kebangsaan Jitra
Jalan Jitra 
06000, Jitra
Kedah, Malaysia
Telefon =  6049171260
Faks      = 6049179660

Pautan luar 
 Sekolah Menengah Kebangsaan Jitra
 Facebook Sekolah Menengah Kebangsaan Jitra

Jitra
Jitra